
ZAPISNIK
        s 41. sjednice Vijeća Gradske četvrti Črnomerec,
        održane 16. srpnja 2020. na Trgu dr. Franje Tuđmana (boćalište),
                                          s početkom u 12 sati 



Nazočni članovi Vijeća Gradske četvrti Črnomerec: Josip Jelić,  Ljiljana Peršinec, Vlado Crkvenac, Dragutin Buden, Tamara Čubretović, Tomislav Domes, Maja Čižić,  Branko Matun, Ana Marija Pilaš, Martin Postružin, Siniša Ružić, Denis Šeparović i Miroslav Šurbek

Nenazočni članovi Vijeća Gradske četvrti Črnomerec: Tomislav Kolačny i Dražen Lučanin

Ostali nazočni: Snježana Ordanić, voditeljica Područnog odsjeka Črnomerec i Natalija Vidak, stručni referent za rad mjesne samouprave .

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 40. sjednice na glasovanje.
Jednoglasno usvojen Zapisnik s 40. sjednice Vijeća Gradske četvrti Črnomerec 

Predsjednik daje dopunu dnevnog reda točkom Prijedlog  Zaključak o izmjeni financijskog plana Gradske četvrti Črnomerec za 2020. Daje dnevni red na glasovanje.
Jednoglasno usvojen slijedeći


1. Prijedlog Zaključka o izmjeni financijskog plana Gradske četvrti Črnomerec za 2020.
2. Izvješće o izvršenju programa i planova održavanja komunalne infrastrukture u gradskim četvrtima  i mjesnim odborima Grada Zagreba u 2019. – donošenje zaključka
3. Promjena granica Gradske četvrti Črnomerec, donošenje zaključka o očitovanju
4. Prijedlog asfalterskog programa za nerazvrstane ceste I. reda – donošenje zaključka 
5. Prijedlog lokacije za mobilno reciklažno dvorište – donošenje zaključka
6. Prijedlog uspostave jednosmjerne regulacije i parkiranja u Ulici Stanka Andrijevića – donošenje zaključka
7. Ulica Petra Zrinskog, vraćanje spremnika za odvojeno prikupljanje otpada – donošenje zaključka
8. Ulica Petra Zrinskog 36 – 39, iscrtavanje pješačkog prijelaza – donošenje zaključka 
9. a)Vinogradska cesta kod kbr.29, parkiranje taxi vozila – donošenje zaključka
b)Postava stupića u Vinogradskoj cesti kbr.79 i ulica Vinogradi – donošenje zaključka
10. Informacije, pitanja i prijedlozi



Ad.1. Prijedlog Zaključka o izmjeni financijskog plana Gradske četvrti Črnomerec za 2020.

Predsjednik kratko obrazlaže Izmjenu financijskog plana. Obzirom da se nitko ne javlja za riječ isti daje na glasovanje.
S 12 glasova ZA i 1 PROTIV  usvojen Zaključak o izmjeni financijskog plana Gradske četvrti Črnomerec za 2020. koji je prilog Zapisniku.


Ad.2. Izvješće o izvršenju programa i planova održavanja komunalne infrastrukture u gradskim četvrtima  i mjesnim odborima Grada Zagreba u 2019. – donošenje zaključka

Predsjednik otvara raspravu. Obzirom da se nitko ne javlja za riječ isto daje na glasovanje,

S 12 glasova ZA i 1 SUZDRŽANIM usvojen

Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2019.

	1. Vijeće Gradske četvrti Črnomerec  razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Črnomerec u 2019. te na planove malih komunalnih akcija mjesnih odbora na području Gradske četvrti za 2019.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.



Ad.3. Promjena granica Gradske četvrti Črnomerec

Predsjednik otvara raspravu.
U raspravi sudjelovali: Snježana Ordanić, Maja Čižić, Ljiljana Peršinec, Tomislav Domes i Josip Jelić.

Predsjednik daje prijedlog promjene granica Gradske četvrti Črnomerec na glasovanje.

S 12 glasova ZA i 1 SUZDRŽANIM usvojen slijedeći


				         ZAKLJUČAK 
		       	  o mišljenju na prijedlog izmjene granica 
Gradske četvrti Črnomerec 

1. Vijeće daje pozitivno mišljenje na Zaključak Vijeća Mjesnog odbora Jelenovac i prijedlog izmjene granica Mjesnog odbora Jelenovac i Gradske četvrti Črnomerec koju je predložio Gradski ured za katastar i geodetske poslove.  

1. Ovaj se Zaključak dostavlja Gradskom uredu za mjesnu samoupravu na daljnje postupanje.
                        		         ZAKLJUČAK 
		       	  o mišljenju na prijedlog izmjene granica 
       Mjesnog odbora Gornja Kustošija 

1. Vijeće daje pozitivno mišljenje na Zaključak Vijeća Mjesnog odbora Gornje Kustošije  i prijedlog izmjene granica Mjesnog odbora Gornja Kustošija koji je predložio Gradski ured za katastar i geodetske poslove.  

2. Ovaj se Zaključak dostavlja Gradskom uredu za mjesnu samoupravu na daljnje postupanje.

Ad.4. Prijedlog asfalterskog programa za nerazvrstane ceste I. reda

Predsjednik otvara raspravu.
U raspravi sudjelovali Tomislav Domes i Josip Jelić.
Predsjednik daje Prijedlog asfalterskog programa za nerazvrstane ceste I. reda na glasovnje.
S 12 glasova ZA i 1 SUZDRŽANIM usvojen slijedeći

				         ZAKLJUČAK 
		       	  o mišljenju na prijedlog asfalterskog programa 
                      za nerazvrstane ceste I. reda u 2020. na Gradskoj četvrti Črnomerec

1. Vijeće daje pozitivno mišljenje na prijedlog asfalterskog programa za nerazvrstane ceste I. reda u 2020. na Gradskoj četvrti Črnomerec kako bi se asfaltirala ulica Črnomerec, od Krčelićeve do Fraterščice. 

2. Ovaj se Zaključak dostavlja Gradskom uredu za mjesnu samoupravu na daljnje postupanje.

Ad.5. Prijedlog lokacije za mobilno reciklažno dvorište

Predsjednik otvara raspravu.
U raspravi sudjelovali: Martin Postružin, Branko Matun, Vlado Crkvenac i Josip Jelić
Predsjednik daje Prijedlog lokacije za mobilno reciklažno dvorište na glasovanje.
Jednoglasno usvojen slijedeći

Z A K LJ U Č A K 
		   o očitovanju na prijedlog lokacije za reciklažno dvorište, 
     		         u Ulici Črnomerec, k.č. 1238 k.o. Črnomerec 

1. Vijeće je raspravljalo o prijedlogu Zagrebačkog holdinga d.o.o. Podružnice Čistoća, za postavljanje reciklažnog dvorišta u Ulici Črnomerec na k.č. 1238 k.o. Črnomerec i Zaključku Vijeća Mjesnog odbora „Sveti Duh“, kojim se prihvaća navedeno.  
 
2.  Vijeće je suglasno sa Zaključkom Vijeća Mjesnog odbora „Sveti Duh“ na prijedlog za postavljanje reciklažnog dvorišta u Ulici Črnomerec na k.č. 1238 k.o. Črnomerec.

3.  Ovaj Zaključak dostaviti će se Zagrebačkom holdingu d.o.o. Podružnici Čistoće i Gradskom uredu za mjesnu samoupravu na daljnje postupanje.


Ad.6. Prijedlog uspostave jednosmjerne regulacije i parkiranja u Ulici Stanka Andrijevića

Predsjednik kaže da MO Jelenovac nije dao svoje očitovanje o navedenom te otvara raspravu.
U raspravi sudjelovali: Tomislav Domes, Vlado Crkvenac, Miroslav Šurbek, Maja Čižić i Josip Jelić.
Predsjednik daje prijedlog Zaključka na glasovanje.
Jednoglasno usvojen slijedeći

Z A K LJ U Č A K 
		   o očitovanju na uspostavu jednosmjerne regulacije i parkiranja
       u Ulici Stanka Andrijevića 

1. Vijeće je razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, kojim se traži očitovanje za uspostavu jednosmjerne regulacije i parkiranja u Ulici Stanka Andrijevića  te Zaključak Vijeća Mjesnog odbora Jelenovac, kojim je Vijeće isto primilo na znanje. 

2.  Vijeće traži da članovi Vijeća Mjesnog odbora Jelenovac provedu anketu kako je traženo u navedenom dopisu i na temelju iste donesu zaključak.

3.  Ovaj Zaključak dostaviti će se Vijeću Mjesnog odbora Jelenovac na daljnje    
                   postupanje. 

	
Ad.7. Ulica Petra Zrinskog, vraćanje spremnika za odvojeno prikupljanje otpada

Predsjednik čita Zaključak MO Kustošija centar te otvara raspravu.
U raspravi sudjelovali Miroslav Šurbek i Josip Jelić.
Predsjednik daje prijedlog Zaključka na glasovanje.
Jednoglasno usvojen slijedeći

Z A K LJ U Č A K 
		   o vraćanju spremnika za odvojeno prikupljanje otpada 
   u Ulici Petra Zrinskog 

1. Vijeće je razmotrilo Zaključak Vijeća Mjesnog odbora Kustošija – centar kojim se traži postavljanje podzemnih spremnika u Ulicu Petra Zrinskog, a na zahtjev g. Kruheka da se vrate spremnici za odvojeno prikupljanje otpada
. 
2.  Vijeće podržava Zaključak za postavljanje podzemnih spremnika u Ulicu Petra Zrinskog kod željezničke pruge te traži da se vrate spremnici do realizacije postavljanja podzemnih spremnika.  

3.  Ovaj Zaključak dostaviti će se Zagrebačkom holdingu d.o.o. Podružnica Čistoća  i Gradskom uredu za mjesnu samoupravu.  


Ad.8. Ulica Petra Zrinskog 36 – 39, iscrtavanje pješačkog prijelaza

Predsjednik otvara raspravu. Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

Z A K LJ U Č A K
     o prijedlogu iscrtavanja pješačkog prijelaza
      u Ulici Petra Zrinskog kod kbr. 36 -39  


1. Vijeće je razmotrilo Zaključak Vijeća Mjesnog odbora Kustošije – cenatr, kojim se traži iscrtavanje pješačkog prijelaza u Ulici Petra Zrinskog kod kbr. 36-39. 

2. Vijeće podržava navedeni prijedlog.  

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.  


Ad.9. a) Vinogradska cesta kod kbr.29, parkiranje taxi vozila
	        b) Postava stupića u Vinogradskoj cesti kbr.79 i ulica Vinogradi

Predsjednik otvara raspravu.
U raspravi sudjelovali: Tomislav Domes, Siniša Ružić, Branko Matun, Vlado Crkvenac i Josip Jelić.
Predsjednik daje prijedloge Zaključka na glasovanje.

Jednoglasno usvojeni slijedeći


Z A K LJ U Č A K
       o prijedlogu parkiranja i zaustavljanja Taxi vozila
           u Vinogradskoj cesti 29, kod KBC Sestara Milosrdnica

1.             Vijeće je razmotrilo Zaključak Vijeća Mjesnog odbora Jelenovac, kojim se traži rješenje da se izbjegnu prometni zastoji u Vinogradskoj cesti, kod KBC Sestara Milosrdnica zbog parkiranih taxi vozila. 

2. Vijeće traži da se upozore vozači taxi vozila da putnike ne iskrcavaju kod kružnog toka i na ulici. Zbog pojačanog prometa oko bolnice stvaraju se  prometni zastoji koji onemogućuju i promet hitnim službama. 

3. Ovaj Zaključak dostavit će se       Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.  





Z A K LJ U Č A K
            o prijedlogu postavljanja stupića 
            u Vinogradskoj cesti kod kbr. 79 i ulice Vinogradi

1. Vijeće je razmotrilo Zaključak Vijeća Mjesnog odbora Jelenovac, kojim se traži postavljanje stupića u Vinogradskoj cesti, kod kbr. 79 i ulice Vinogradi jer je otežano prometovanje javnog gradskog prijevoza, autobusa, zbog parkiranih automobila na zavoju. . 

2. Vijeće podržava navedeni zaključak. 

3. Ovaj Zaključak dostavit će se  Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje. 

Ad.10. Informacije, pitanja i prijedlozi

Vlado Crkvenac pita zašto se mijenja tramvajska pruga koja je napravljena prije dvije godine.
Tomisla Domes pita kada će se raspravljati o Programu za izradu Izmjena i dopuna Urbanističkog plana uređenja Gradiščanska-Cankarova-Prilaz baruna Filipovića.
Denis Šeparović pita zašto nije na sjednici bila točka dnevnog reda uređenje korita Stopuščak o kojoj je MO Medvedgrad donio Zaključak.
Tamara Čubretović traži da se na križanju Vodovodne ulice i Ulice grada Mainza na semaforu postavi dodatna zelena strelica.

Obzirom da se nitko ne javlja za riječ predsjednik zatvara sjednicu.



Zapisnik sastavila:
Natalija Vidak

								        Predsjednik Vijeća 
                                                                                         	  Gradske četvrti Črnomerec

								       Josip Jelić, mag. ing.

KLASA: 026-02/20-001/185
URBROJ: 251-06-11-3-19-2 
Zagreb, 16. srpnja 2020.			

